text: 陸化熙，字羽明，南直隸蘇州府常熟縣人。生平.穎異鷙發，平生無他好，惟以鉤貫古今，穿穴經史為事。治毛氏詩，所著《詩通》四卷，業詩者人挾一編以為法守。萬曆三十四年五月，鄆城有聞香賊之變，鄒滕一夕連陷，化熙視工臺莊，羽書狎至，或勸移家赴臺莊，化熙唾之曰：我奉命治河，以護漕也，我去而鎮事危矣。鎮危，漕安得獨完？誓修守備，以待淮徐之援，計決矣！於是乞援兵，塞隘口，編夫守望，居民日有首獲，賊始恫疑不敢逼，而淮徐發兵才四百，陳總兵檄兵亦不任用。適葛守備率江淮募兵至，願留共功，然皆手無寸鐵，因捐俸得精鐵數百斤，及貸民器以授之，民心稍固。而賊不得逞於攻兗州，聲雲先破鎮以絕糧船。化熙乃遣淮兵營戚城、徐兵營東關，六月賊首劉翠華悉騎壓淮兵，互有殺傷，徐兵望而卻走，賊遂突入東關，化熙單騎抵徐，益請兵授計，陳百戶乘夜疾馳，逾垣入，襲賊於朱公祠，退保戚城。會李總兵檄焦遊擊來會，合兵進剿，賊敗走。七月復分道來犯，我兵劃河為守，防設甚嚴。會滕民擒劉翠華，眾賊遂散。九月，糧艘盡過鎮，化熙本理河工，初無疆守之寄，而有捍禦之功於百餘日間，可雲偉矣。然竟以謗去。既而追錄前功，天啟六年補升湖廣佈政司右參議，備兵武漢。黃昔三王之國，鹹取道於黃，供億日千餘金，一運夫至二萬，州縣紛然。化熙定議去江近者出夫，遠者出值，其事始集。瑞王典寶以責富池，驛夫幾與興國、蘄兩州結難，出景王之國例折之，乃解。遷廣西提學副使，考成為衡文最，慶賀歸裡。遷湖廣佈政司左參政，未赴卒。有論序碑記志狀若干卷藏於家。家族.兄陸化淳。
metadata: erhwenkuo/wikipedia-zhtw
metadata: 陸化熙
metadata: https://zh.wikipedia.org/wiki?curid=7482502